CELEX: E2013P0026
Language: sk
Date: 2013-11-14 00:00:00
Title: Žiadosť o poradné stanovisko Súdu EZVO, ktorú 14. novembra 2013 predložil Hæstiréttur Íslands vo veci Island/Atli Gunnarsson (Vec E-26/13)

20.3.2014   
            
            
               SK
            
            
               Úradný vestník Európskej únie
            
            
               C 81/13
            
         Žiadosť o poradné stanovisko Súdu EZVO, ktorú 14. novembra 2013 predložil Hæstiréttur Íslands vo veci Island/Atli Gunnarsson
   (Vec E-26/13)
   2014/C 81/12
   Listom zo 14. novembra 2013, ktorý bol doručený na podateľňu Súdu EZVO 15. novembra 2013, požiadal Hæstiréttur Íslands (najvyšší islandský súd) Súd EZVO vo veci Island/Atli Gunnarsson o poradné stanovisko k týmto otázkam:
   
               1.
            
            
               Je zlučiteľné s článkom 28 Dohody o Európskom hospodárskom priestore a/alebo článkom 7 smernice 2004/38/ES, ak štát (A), ktorý je zmluvnou stranou uvedenej dohody, neumožňuje manželom spojiť ich osobné daňové úľavy pri posudzovaní dane z príjmu v prípade, že sa obaja manželia presťahujú zo štátu (A) a žijú v inom štáte (B) v Európskom hospodárskom priestore a jeden z nich poberá dôchodok zo štátu (A) a druhý nemá žiaden príjem, pričom daňové postavenie takejto dvojice by bolo iné, ak by obaja žili v štáte (A), vrátane toho, že by mali právo spojiť svoje osobné daňové úľavy?
            
         
               2.
            
            
               Je pre odpoveď na prvú otázku relevantné, že Dohoda o Európskom hospodárskom priestore neobsahuje žiadne ustanovenie, ktoré by zodpovedalo článku 21 Zmluvy o fungovaní Európskej únie?